Diari Oficial de la Generalitat Valenciana


Sumari del DOGV 4395, del 09-12-2002 (2002/12542)

Informació pública dels estatuts del Consorci per a l'Execució de les Previsions del Pla Zonal de Residus de les Zones III i VIII. Àrea de Gestió 2.
----------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/12861


Organisme emissor
:   Consorci per a L'Execucio de Les Previsions del Pla Zonal de Residus de Les Zones III i VIII (Area de Gestio 2)

Tipus de document
:   Anunci

Informació pública dels estatuts del Consorci per a l'Execució de les Previsions del Pla Zonal de Residus de les Zones III i VIII. Àrea de Gestió 2. [2002/12189]
  
Finalitzat el termini d'informació pública de l'expedient de modificació dels Estatuts del Consorci per a l'Execució de les Previsions del Pla Zonal de Residus de la Zona III i VIII-Àrea de Gestió 2, sense que s'haja produït cap reclamació o suggeriment, s'eleva a definitiva l'aprovació inicial acordada per la Junta de Govern en sessió celebrada el 11 de juliol de 2002.
  
El text refós dels Estatuts, una vegada incorporades las modificacions produïdes, és el següent:
  
Estatuts del Consorci per a l'Execució de les Previsions del Pla Zonal de Residus de la Zona III i VIII. Àrea de Gestió 2
  
Capítol I
  
Disposicions generals
  
Article 1. Entitats que integren el Consorci
  
1. El Consorci per a la prestació dels servicis de valoració i eliminació de residus urbans o municipals està integrat per la Generalitat Valenciana, la Diputació Provincial de Castelló, la Diputació Provincial de València, i pels municipis que s'allisten en l'annex.
  
2. El nombre de membres del Consorci podrà ser ampliat amb l'admissió d'altres Entitats Locals incloses en l'àmbit territorial del pla zonal, previ acord del Consorci, en la forma i amb les condicions i requisits establerts en el Capítol VI d'esteos estatuts.
  
Article 2. Naturalesa i capacitat
  
El Consorci regulat en esteos estatuts té naturalesa d'entitat pública de caràcter institucional, amb personalitat jurídica pròpia i distinta de la dels ens consorciats, una vegada tinguen eficàcia els acords d'aprovació de la seua constitució i d'esteos estatuts, a adoptar pels ens consorciats d'acord amb la legislació vigent.
  
La seua capacitat jurídica de dret públic i privat serà tan àmplia com ho requerisca la realització dels seus fins. En conseqüència, el Consorci, mitjançant els seus òrgans representatius, a més de les facultats que com a subjecte actiu de l'administració pública li corresponen, amb sotmetiment al que disposen els presents estatuts i, supletòriament, al règim jurídic administratiu local, podrà adquirir, posseir, reivindicar, permutar, gravar o alienar béns mobles i immobles, obligar-se, fer contractes, establir i explotar obres i servicis, exercir accions i excepcions i interposar recursos d'acord amb la legislació vigent, i qualsevol altres relacionades amb els fins i objectius perseguits en estos.
  
El Consorci realitzarà les seues activitats en nom propi per al compliment de les finalitats i les funcions que se li atribueixen.
  
Article 3. Fins del Consorci
  
Els fins del Consorci són:
  
1r. Actuar com a administració competent per a la tramitació i adjudicació definitiva dels projectes de gestió d'iniciativa privada de conformitat amb el que disposen els articles 36 i 37 de la Llei 10/2000, de 12 de desembre, de Residus de la Comunitat Valenciana per a la prestació del servici de valorització i eliminació de residus urbans o municipals de l'article 4.e) en l'àmbit territorial del pla zonal.
  
2é. Si és procedent, elaborarà i formularà projectes de gestió d'iniciativa pública de conformitat amb el que estableix l'article 35 de la Llei 10/2000, de 12 de desembre, de Residus de la Comunitat Valenciana, i amb els continguts als quals es refereix l'article 34 de la mateixa.
  
3r. Si és procedent, declararà la gestió directa dels servicis de valorització i eliminació de residus mitjançant qualsevol de les fórmules previstes en la legislació de bases de règim local, quan així ho aconsellen raons d'interès general i d'eficàcia en el servici, assumint algun dels projectes de gestió presentats, procedint a la indemnització al promotor pels gastos del projecte realitzat.
  
4t. El Consorci, amb la col·laboració i cooperació de l'Entitat de Residus de la Comunitat Valenciana, podrà desenvolupar qualssevol altres línies d'actuació en relació amb altres operacions de gestió de residus i respecte a d'altres tipus de residus distints dels compresos en l'apartat a) de l'article 4 de la Llei 10/2000, de 12 de desembre, de Residus de la Comunitat Valenciana, en especial el foment i divulgació dels programes i actuacions de recollida selectiva.
  
Article 4. Domicili
  
El Consorci tindrà el seu domicili a la Plaça del Centre, núm. 1, de La Vall d'Uixó (Casa Consistorial de l'Ajuntament de La Vall d'Uixó).
  
Este domicili es podrà variar per acord de la Junta de Govern, la qual podrà també acordar la instal·lació d'oficines en qualsevol dels municipis consorciats.
  
Article 5. Duració
  
El Consorci tindrà una duració indefinida i subsistirà mentre perdure la necessitat dels fins i les funcions que se li atribuïsquen en esteos estatuts i en aplicació de la Llei 10/2000, de 12 de desembre, de Residus de la Comunitat Valenciana, llevat que, per impossibilitat sobrevinguda per al compliment dels seus fins o altres circumstàncies excepcionals, es decidisca dissoldre'l per acord dels seus membres i se seguisca el mateix procediment que per a constituir-lo.
  
Capítol II
  
Òrgans del Consorci
  
Article 6. Òrgans de Govern i Administració
  
1. El govern i l'administració del Consorci correspon als següents òrgans necessaris:
  
a) Junta de Govern.
  
b) La Comissió de Govern.
  
c) El President.
  
d) El Vice-president.
  
2. Es configuren com a òrgans complementaris de direcció i gestió, de constitució potestativa, el gerent i les comissions tècniques.
  
3. El Consorci comptarà amb un secretari i un interventor que assistiran amb veu i sense vot a les reunions de la Junta de Govern, així com amb un tresorer les funcions del qual seran les que els atribueix la legislació de règim local.
  
Article 7. Composició dels òrgans
  
1. La Junta de Govern és l'òrgan col·legiat suprem de gestió i administració del Consorci i estarà integrada per dos representants de la Generalitat, designats pel conseller de Medi Ambient, un representant de la Diputació Provincial de Castelló, un representant de la Diputació Provincial de València i per un representant de cada una de les corporacions locals consorciades.
  
2. La Comissió de Govern, òrgan col·legiat del Consorci, presidida pel president, estarà formada per dos representants de la Generalitat Valenciana, designats pel conseller de Medi Ambient, un representant de la Diputació Provincial de Castelló, un representant de la Diputació Provincial de València i cinc representants dels municipis consorciats elegits per la Junta de Govern d'entre els seus membres, excloent els vice-presidents.
  
Quan el president del Consorci, mitjançant este òrgan, represente també a una de les Diputacions Provincials, es podrà acordar per la Junta de Govern la designació d'un membre més dels previstos per a la representació dels municipis, passant el seu nombre de cinc a sis.
  
3. El president, òrgan unipersonal del Consorci, serà nomenat per la Junta de Govern d'entre els seus membres i presidirà tant la Junta de Govern com la Comissió de Govern.
  
4. Els vice-presidents, en nombre d'un, dos o tres, segons acorde la Junta de Govern, seran nomenats per esta d'entre els seus membres.
  
5. Les comissions tècniques, òrgans col·legiats potestatius del Consorci, podran ser establertes quan la Junta de Govern així ho estime oportú.
  
6. El gerent, òrgan potestatiu del Consorci, serà, si és procedent, designat per la Junta de Govern, no podent pertànyer a esta.
  
Article 8. Renovació dels òrgans
  
1. La Junta de Govern, la Comissió de Govern, el president i el vice-president o vice-presidents si s'escau, es renovaran totalment amb la mateixa periodicitat que les corporacions de les quals formen part els seus membres, romanent en funcions fins a la incorporació dels nous membres. Els òrgans del Consorci es constituiran dins dels quaranta dies següents a aquell en què corresponga prendre possessió a les noves corporacions.
  
2. En cas de vacant per mort o pèrdua del càrrec representatiu en qualsevol dels ens consorciats, esteos designaran el corresponent substitut en el Consorci en el termini de trenta dies.
  
3. La Junta de Govern i les administracions consorciades podran revocar en qualsevol moment els nomenaments a elles atribuïts, previ compliment de les disposicions legals aplicables en cada cas.
  
Capítol III
  
Atribucions dels òrgans de govern
  
Article 9. De la Junta de Govern
  
Són atribucions de la Junta de Govern:
  
a) El control i fiscalització de la resta d'òrgans del Consorci.
  
b) La modificació dels estatuts i, si és procedent, la dissolució i liquidació del Consorci, establint-se, si és procedent, el destí dels seus béns, prèvia adopció dels corresponents acords pels ens consorciats.
  
c) Els acords d'admissió i separació voluntària de membres del Consorci.
  
d) La separació dels membres del Consorci, per incompliment de les obligacions especificades en els presents estatuts, o en la legislació que resulte aplicable, prèvia tramitació d'expedient contradictori incoat a l'efecte.
  
e) L'aprovació, si procedeix, del reglament i les normes de règim interior del Consorci.
  
f) La disposició i adquisició d'accions, drets o béns mobles i immobles.
  
g) L'aprovació dels pressupostos anuals del Consorci, així com els comptes que hagen de rendir-se referents al resultat de la gestió econòmica-financera.
  
h) La contractació de préstecs i el concert d'operacions de crèdit, amb excepció de les operacions de tresoreria.
  
i) El control i aprovació de les formes de gestió dels servicis atribuïts al Consorci i especialment, les funcions relacionades amb la tramitació dels projectes de gestió de residus, així com la seua aprovació i adjudicació en els termes establerts en els articles 36, 37 i 38 de la Llei 10/2000, de 12 de desembre, de Residus de la Comunitat Valenciana.
  
j) L'elaboració i formulació de projectes de gestió de residus d'iniciativa pública.
  
k) L'acceptació de delegació de competències feta per altres administracions públiques.
  
l) El plantejament de conflictes de competències amb altres administracions públiques.
  
m) La creació de comissions tècniques.
  
n) L'elecció i nomenament dels membres de la Comissió de Govern, del president, i del vice-president o vice-presidents, si és procedent.
  
o) Nomenar el secretari, l'interventor i el tresorer, així com, si és procedent, el gerent del Consorci.
  
p) Aprovar la plantilla de personal i les seues atribucions, així com les bases de selecció del personal.
  
q) L'aplicació de mesures disciplinàries al personal, quan estes comporten el cessament de la relació laboral o la separació del servici.
  
r) Qualssevol altres atribuïdes en els presents estatuts.
  
Article 10. De la Comissió de Govern.
  
Seran atribucions de la Comissió de Govern:
  
a) La direcció del govern i administració del Consorci.
  
b) La contractació d'obres, servicis, subministraments i assistència tècnica, amb excepció de la contractació del servici de valorització i eliminació de residus sòlids urbans.
  
c) La preparació i proposta dels assumptes que hagen de ser sotmesos a deliberació de la Junta de Govern.
  
d) La disposició i adquisició de béns mobles en la quantia que fixe la Junta de Govern.
  
e) L'exercici d'accions judicials o administratives.
  
f) El nomenament i, si és procedent, contractació de personal i l'aplicació de mesures disciplinàries, quan estes no comporten la separació del servici o el cessament de la relació laboral.
  
g) El desenvolupament de la gestió econòmica-financera dins dels límits establerts en els pressupostos anuals. El concert de les operacions de tresoreria necessàries per a l'adequat desenvolupament de la gestió econòmica del Consorci.
  
h) Dirigir, inspeccionar i impulsar els servicis i obres del Consorci.
  
i) L'aprovació i disposició de gastos i l'ordenació dels pagaments.
  
j) Qualssevol altres que, corresponent al Consorci, no estiguen atribuïdes expressament a un altre òrgan i, en particular, les funcions previstes per al gerent en el supòsit de no acordar-se la creació d'este òrgan.
  
Article 11. Del president
  
Són atribucions del president les següents:
  
a) Exercir la representació legal del Consorci en tots els àmbits, sense perjudici de les delegacions especials que puga fer.
  
b) Convocar, presidir, suspendre i alçar les sessions dels òrgans col·legiats del Consorci, així com aprovar l'orde del dia corresponent a les mateixes.
  
c) Visar les actes i certificats dels acords adoptats per la Junta de Govern i per la Comissió de Govern.
  
d) Exercir la direcció superior de tot el personal del Consorci.
  
e) L'exercici d'accions judicials i administratives en cas d'urgència, donant compte a la Comissió de Govern.
  
f) Velar pel compliment dels acords adoptats per la Junta de Govern i per la Comissió de Govern.
  
g) Fer ús del vot de qualitat per a dirimir les qüestions que es puguen suscitar al si de la Junta de Govern i de la Comissió de Govern.
  
Article 12. Del vice-president
  
El vice-president o vice-presidents, si és procedent, substituiran el president, pel seu orde, en els casos d'absència, vacant o malaltia d'este.
  
Així mateix, realitzaran les funcions que el president expressament els delegue.
  
Article 13. De les comissions tècniques
  
Les atribucions, composició, funciones i règim de funcionament de les comissions tècniques, seran les que es determinen per la Junta de Govern en l'acord de creació.
  
Article 14. Del gerent
  
Són atribucions del gerent:
  
a) L'execució dels acords dels òrgans col·legiats.
  
b) La direcció efectiva dels servicis o instal·lacions del Consorci, així com la inspecció i control directe dels mateixos.
  
c) La contractació d'obres, servicis, subministraments i assistència tècnica que li delegue la Comissió de Govern.
  
d) Contraure despeses i ordenar pagaments, per delegació de la Comissió de Govern, d'acord amb els límits fixats per esta.
  
e) La direcció efectiva del personal del Consorci, incloent-se expressament les atribucions relatives a adscripció als llocs de treball, formació i promoció de personal.
  
f) Mantenir un contacte permanent amb els responsables executius de les institucions i entitats integrants del Consorci a fi de garantir la màxima coordinació funcional.
  
g) Promoure la participació dels agents econòmics i socials en totes les qüestions relacionades amb la reducció, la valorització i l'eliminació de residus.
  
h) Impulsar i desenvolupar programes de formació ambiental, informació, sensibilització i conscienciació social en l'àmbit dels residus.
  
i) Adoptar totes aquelles mesures d'orde intern que garantisquen el correcte funcionament del Consorci en tots els àmbits de la seua activitat, informant el president de la Junta de Govern.
  
j) Supervisar la gestió econòmica i administrativa del Consorci, ajustant-se a les normes que exigeix la naturalesa pública del Consorci.
  
k) Elaborar el projecte de pressupost anual i les seues modificacions, si procedeix.
  
l) Constituir, entre l'estructura de personal del Consorci, les comissions de treball que crea oportunes per a un millor funcionament del Consorci.
  
m) Les altres funcions que la Junta de Govern li atribuïsca.
  
Capítol IV
  
Funcionament i Règim Jurídic
  
Article 15. Règim de sessions
  
1. La Junta de Govern es reunirà ordinàriament almenys una vegada cada semestre natural, convocada pel president, i amb caràcter extraordinari sempre que siga convocada pel president per iniciativa pròpia o pel requeriment d'una tercera part dels membres de la Junta.
  
2. La Comissió de Govern celebrarà una sessió ordinària en cada trimestre natural, sense perjudici de les extraordinàries que convoque la presidència per pròpia iniciativa o a petició de tres dels seus membres.
  
3. Les comissions tècniques es regiran, en tot moment, per lo que s'establisca en els acords de creació de les mateixes.
  
4. Sense perjudici del que disposa en els presents estatuts, al règim de funcionament de la Junta de Govern i de la Comissió de Govern li serà d'aplicació, amb caràcter supletori, les disposicions de la legislació de règim local sobre funcionament del ple de l'ajuntament.
  
Article 16. Convocatòria de sessions
  
1. La convocatòria de les reunions de la Junta de Govern i de la Comissió de Govern es farà mitjançant un escrit dirigit a cada membre amb huit dies d'antelació i haurà de contenir l'orde del dia, fora del qual no es podran adoptar acords vàlids, llevat que es troben presents en la reunió tots els membres de l'òrgan i així ho acorden per unanimitat.
  
2. En casos d'urgència, la convocatòria es farà almenys amb vint-i-quatre hores d'antelació. En este cas, una vegada considerat l'orde del dia, s'haurà d'apreciar, per unanimitat dels presents, l'existència de la urgència. Si no s'apreciara, es convocarà la sessió segons el que disposa el punt anterior.
  
Article 17. Règim de sessions de la Junta de Govern
  
1. Per a la vàlida constitució de l'òrgan, a efectes de la celebració de sessions, deliberacions i presa d'acords, es requerirà l'assistència d'un nombre de membres que represente la majoria absoluta de la totalitat de vots de la Junta. En tot cas, serà imprescindible l'assistència del president o de qui el substituïsca.
  
2. Els acords s'adoptaran per majoria simple de vots, excepte les excepcions que preveuen els presents estatuts, en funció de les següents regles de ponderació:
  
a) Els vots que cada ens municipal consorciat ostentarà en la Junta de Govern vindran determinats per la següent escala:
  
1. Municipis amb població de fins a 1.000 habitants: 1 vot.
  
2. Municipis amb població entre 1.001 i 5.000 habitants: 2 vots.
  
3. Municipis amb població entre 5.001 i 10.000 habitants: 3 vots.
  
4. Municipis amb població entre 10.001 i 20.000 habitants: 4 vots.
  
5. Municipis amb població entre 20.001 i 30.000 habitants: 5 vots.
  
6. Municipis amb població entre 30.001 i 40.000 habitants: 6 vots.
  
7. Municipis amb població entre 40.001 i 50.000 habitants: 7 vots.
  
8. Municipis de més de 50.000 habitants: 8 vots.
  
Als efectes d'este apartat, es considerarà com a nombre d'habitants del municipi la població declarada oficialment, amb caràcter anual, per l'Estat.
  
b) El nombre de vots resultant de la suma dels ostentats per tots els municipis consorciats per aplicació de la regla de ponderació de l'apartat a) d'este article, constituirà el 60% dels vots de dret totals de la Junta de Govern, ostentant la Diputació Provincial de Castelló el 10%, la Diputació Provincial de València el 10% i la Generalitat Valenciana el 20%, fins a completar el 100% dels mateixos. Els dos representants de la Generalitat Valenciana actuaran amb unitat de vot.
  
3. No obstant això, es requereix el vot favorable de les dos terceres parts del número total de vots, ponderats en la forma assenyalada anteriorment, per a l'adopció d'acords en les següents matèries:
  
a) Dissolució del Consorci.
  
b) Admissió de nous membres del Consorci.
  
c) Separació dels seus membres.
  
d) Modificació dels estatuts.
  
4. En cas d'empat, decidirà el president amb vot de qualitat. El president resoldrà, en cada cas, la forma o naturalesa de la votació.
  
Article 18. Règim de sessions de la Comissió de Govern
  
1. Per a la vàlida constitució de l'òrgan, a efectes de la celebració de sessions, deliberacions i toma d'acords, es requerirà l'assistència de la meitat més un dels seus membres.
  
2. Els acords s'adoptaran per majoria de vots dels membres presents, sense ponderació dels mateixos.
  
3. En cas d'empat, decidirà el president amb vot de qualitat. El president resoldrà, en cada cas, la forma o naturalesa de la votació.
  
Article 19. Del personal
  
a) L'ordenació dels recursos personals s'efectuarà pels òrgans del Consorci que, per a cada cas, tinguen atribuïda la competència. En tot cas hauran de respectar-se les normes de dret necessari d'aplicació.
  
b) L'estructura de personal del Consorci dependrà directament del gerent i, en el cas de que no es cree este, de la Comissió de Govern, i es podrà nodrir tant de personal existent en les institucions i entitats integrants del Consorci com de contractacions externes, d'acord amb les disposicions que sobre estes matèries siguen aplicables en cada cas.
  
L'estructura inicial de personal del Consorci la fixarà la Junta de Govern, i les seues modificacions posteriors les aprovarà la mateixa Junta de Govern.
  
Article 20. Règim Jurídic
  
1. El Consorci, com a ens públic, es regirà per esteos estatuts, pel seu reglament de règim intern i per les disposicions de règim local.
  
2. Els acords i resolucions del Consorci es publicaran o es notificaran en la forma prevista en la legislació aplicable en la matèria, sense perjudici de donar-los, si procedeix, la màxima difusió pública.
  
3. Els acords i resolucions del Consorci sotmesos al dret administratiu esgoten la via administrativa, i contra els mateixos es podrà interposar recurs contenciós administratiu davant de la jurisdicció contenciosa administrativa.
  
4. Contra els actes i acords del Consorci no subjectes al dret administratiu, els interessats podran exercitar les accions que corresponguen en la forma i amb els requisits establerts en les lleis.
  
5. Els acords que impliquen aportació o responsabilitat econòmica per a algun dels ens consorciats requeriran l'aprovació del què resulte afectat.
  
6. L'aprovació definitiva dels projectes pel Consorci comportarà l'obligació, per l'ens consorciat a qui corresponga, d'exercitar la potestat expropiatòria, sent beneficiari de l'expropiació el Consorci.
  
En esteos casos, l'import de les indemnitzacions que calga satisfer als expropiats serà sufragat pel Consorci, excepte acord en contrari d'este amb l'ens que haja exercitat la potestat expropiatòria, sense perjudici de les condicions pròpies de la realització de cada obra o servici.
  
Capítol V
  
Règim econòmic i financer
  
Article 21. Principis
  
El règim econòmic i financer del Consorci es basarà en els següents principis:
  
1é. El règim econòmic del Consorci es basarà en els pressupostos anuals que acorde el seu òrgan de govern i s'ajustarà als requisits comptables vigents en les disposicions de règim local.
  
2n. Percebrà el cànon impost a l'adjudicatari del projecte de gestió del servici de valorització i eliminació dels residus urbans o municipals.
  
3é. En els supòsits de gestió directa del servici de valoració i eliminació per part del Consorci, este realitzarà les inversions necessàries per a la construcció de les instal·lacions previstes en el pla zonal i projecte de gestió. En esteos supòsits la Generalitat Valenciana aportarà el 20% de les inversions, la Diputació Provincial de Castelló el 10%, la Diputació Provincial de València el 10% i el 60% restant s'aportarà per les entitats locals consorciades en proporció al nombre d'habitants.
  
4t. En el cas que les instal·lacions de gestió de residus a què es refereix el punt anterior siguen subvencionades amb altres aportacions d'altres administracions o de fons europeus o internacionals, la subvenció es restarà del finançament total i la resta es finançarà segons la proporció següent: 20% en aportacions de la Generalitat Valenciana, 10% de la Diputació Provincial de Castelló, 10% de la Diputació Provincial de València i el 60% restant s'aportarà per les entitats locals consorciades en proporció al nombre d'habitants.
  
Article 22. Recursos econòmics
  
Per a la realització dels seus objectius, el Consorci podrà disposar dels recursos següents:
  
a) Aportacions de les entitats integrades en el Consorci en la quantia anual i forma que es determine.
  
b) Subvencions privades, donacions i altres ingressos de dret privat.
  
c) Subvencions i transferències de caràcter públic.
  
d) Productes del seu patrimoni.
  
e) Crèdits de qualsevol classe que li siguen concedits.
  
f) Taxes per la valoració i eliminació de residus que es fixen.
  
g) Rendiments del servici que es preste.
  
h)Qualsevol altra que pogueren correspondre-li d'acord amb el que estableix els estatuts o les lleis.
  
Article 23. Règim d'aportacions econòmiques dels ens consorciats
  
1. L'import de les despeses generals del Consorci, entre els que no quedaran incloses les corresponents als costos d'inversió per a l'establiment i prestació dels servicis de valorització i eliminació dels residus urbans o municipals, així com aquells que siguen assumits en el projecte de gestió que s'adjudique serà cofinançat per les entitats consorciades, corresponent a la Generalitat Valenciana el 20%, a la Diputació Provincial de Castelló el 10%, a la Diputació Provincial de València el 10% i la resta als municipis consorciats en la proporció que s'acorde.
  
2. L'import dels costos derivats de l'establiment i prestació del servici de valorització i eliminació de residus urbans serà el que s'aprove en el pressupost del Consorci en funció de la forma de gestió que s'adopte i del projecte de gestió dels residus que s'aprove i adjudique.
  
Article 24. Gestió pressupostària, comptabilitat i control intern
  
La gestió pressupostària, comptabilitat i control intern de la gestió econòmica-financera del Consorci s'efectuarà conforme a la legislació de règim local.
  
Article 25. Patrimoni del Consorci
  
Constitueixen el patrimoni del Consorci:
  
a) Tots els estudis, avantprojectes, projectes, obres i instal·lacions que costege o realitze el Consorci.
  
b) Els altres béns i drets que li aporten les entitats consorciades.
  
c) Els béns i drets que adquirisca o reba per qualsevol títol.
  
El patrimoni del Consorci quedarà reflectit en l'inventari corresponent, que revisarà i aprovarà la Junta de Govern.
  
Article 26. Rendició de comptes
  
Per al coneixement, examen i fiscalització de la gestió econòmica del Consorci, es rendiran els comptes del mateix, en la forma i amb els requisits establerts en la legislació de règim local.
  
Capítol VI
  
Dissolució del Consorci, admissions i
  
separacions dels membres
  
Article 27. Dissolució
  
1. La dissolució del Consorci podrà produir-se per alguna de la següents causes:
  
a) Per impossibilitat legal o material de complir els seus objectius.
  
b) Per acord de la Junta de Govern amb el quòrum assenyalat en l'article 17.3 dels estatuts prèvia l'adopció dels corresponents acords per part dels ens consorciats.
  
2. En l'acord de dissolució, la Junta de Govern determinarà la manera com s'ha de procedir a la liquidació a la liquidació dels béns del Consorci, havent de distribuir-se entre els ens consorciats en proporció a les seues aportacions, una vegada satisfetes els deutes que pogueren existir, així com la revisió de les obres i les instal·lacions existents.
  
Aprovada la dissolució del Consorci, es designarà una comissió liquidadora que s'encarregarà de la gestió del servici fins que es resolga sobre la forma de la seua prestació i el destí dels béns, drets i obligacions que integren el patrimoni del Consorci.
  
La comissió liquidadora estarà constituïda per quatre membres, designats per la Junta de Govern, i el president del Consorci.
  
En el termini de sis mesos a partir de la seua constitució, la comissió liquidadora formularà la seua proposta, una vegada oïdes els membres consorciats, i dictarà l'orde d'adjudicació dels béns, drets i obligacions que corresponguen a cada u d'aquells, així com la manera en què s'ha de produir la reversió de les obres i de les instal·lacions existents, que serà notificada a tots els ens i organismes que van integrar el consorci extingit.
  
Article 28. Incorporacions
  
1. Podran incorporar-se al Consorci qualssevol altres ajuntaments inclosos en el pla zonal, de conformitat amb el que estableix l'article 29 de la Llei 10/2000, de 12 de desembre, de Residus de la Comunitat Valenciana.
  
La Junta de Govern acordarà les condicions de la incorporació i, especialment, el règim econòmic-financer aplicable a cada cas.
  
2. La integració de nous membres al Consorci requerirà l'aprovació de la Junta de Govern, amb el règim de majories establert en l'article 17.3 d'esteos estatuts i únicament podrà ser denegada per als ajuntaments inclosos en el pla zonal en el cas que no s'assumisquen les obligacions que de la seua execució es deriven o els compromisos formals i econòmic financers acordats per la Junta de Govern per a la seua incorporació al Consorci.
  
Article 29. Separació voluntària
  
La separació voluntària del Consorci d'algun dels ens consorciats estarà condicionada al compliment dels següents requisits:
  
a) Que amb la separació no es perjudiquen els interessos públics que el Consorci representa.
  
b) Que l'entitat que sol·licite la separació estiga al corrent en el compliment dels seus compromisos anteriors, i garantisca la liquidació i el pagament complet de les seues obligacions econòmiques amb el Consorci.
  
c) Que es realitze amb un preavís de dos anys.
  
Disposició addicional. Dret supletori
  
Per al no previst en els presents estatuts, o en el reglament intern que aprove el Consorci, s'estarà al que disposa la legislació vigent de règim local que resulte d'aplicació.
  
ANNEX
  
AREA DEL PIR MUNICIPI POBLACIÓ
  
Area 7
  
(Alto Palancia-Alto Mijares) Algimia de Almonacid 288
  
 Almedíjar 273
  
 Altura 3.145
  
 Azuébar 340
  
 Barracas 164
  
 Bejís 381
  
 Benafer 145
  
 Castellnovo 1.020
  
 Caudiel 690
  
 Chóvar 380
  
 Gaibiel 205
  
 Geldo 688
  
 Higueras 44
  
 Jérica 1.571
  
 Fuente la Reina 33
  
 Matet 132
  
 Navajas 542
  
 Pavías 61
  
 Pina de Montalgrao 165
  
 Sacañet 76
  
 Segorbe 7.946
  
 Soneja 1.369
  
 Sot de Ferrer 427
  
 Teresa 342
  
 Torás 261
  
 Toro (El) 314
  
 Vall de Almonacid 292
  
 Villanueva de Viver 75
  
 Viver 1.285
  
AREA DEL PIR MUNICIPI POBLACIÓ
  
Area 10
  
(La Plana Baixa) Alfondeguilla 908
  
 Almenara 4.968
  
 Artana 1.835
  
 Chilches 2.324
  
 Eslida 757
  
 Llosa (La) 914
  
 Moncofa 4.031
  
 Nules 11.562
  
 Vall d'Uixó (La) 29.404
  
 Vilavella (La) 3.376
  
 Alquerías del Niño Perdido 3.538
  
AREA DEL PIR MUNICIPI POBLACIÓ
  
Area 14
  
(Camp de Morvedre) Albalat dels Tarongers 737
  
 Alfara de Algimia 503
  
 Algar de Palancia 420
  
 Algimia de Alfara 870
  
 Benavites 623
  
 Estivella 1.125
  
 Faura 2.831
  
 Gilet 1.550
  
 Petrés 814
  
 Quart de les Valls 1.047
  
 Quartell 1.360
  
 Sagunto/Sagunt 57.017
  
 Segart 190
  
 Torres Torres 451